**ZMLUVA O DIELO č.....................**

uzavretá v zmysle § 409 Obchodného zákonníka č. 513/91 Zb. v platnom znení
(ďalej len „Zmluva“)

**I. Zmluvné strany:**

a./ Zhotoviteľ:

Sídlo:

IČO:

DIČ :

IČ DPH:

Bankové spojenie:

Číslo účtu IBAN:

Email:

Tel.:

Štatutárny orgán:

Ďalej len „Zhotoviteľ“

 b. / Objednávateľ: **Poľnohospodárske družstvo Vasiľov**

Sídlo: Vasiľov 176, 02951 Vasiľov

IČO: 00149641

DIČ : 2020424098

IČ DPH: SK2020424098

Bankové spojenie:

Číslo účtu IBAN:

Email: pdvasilov@gmail.com

Tel.: +421908933970

Štatutárny orgán: Ján Vlžák, predseda predstavenstva

 Ing. Richard Vlžák, podpredseda predstavenstva

Ďalej len „Objednávateľ“

**PREAMBULA**

Táto zmluva je uzatvorená ako výsledok procesu zadávania zákazky, ktoré bolo začaté zverejnením Výzvy na predkladanie ponúk v elektronickom obstarávacom systéme JOSEPHINE pod ID: 63340 pre zákazku s názvom „Dojací robot“. Podkladom pre uzavretie tejto zmluvy je ponuka zhotoviteľa vrátane ceny uvedenej v ponuke. Zhotoviteľ berie na vedomie, že plnenia, ktoré poskytuje na základe tejto Zmluvy tvoria súčasť projektu v rámci Programu rozvoja vidieka SR 2014-2022 pre Opatrenie 4, Podopatrenie 4.1.

**Čl. I.**

**PREDMET ZMLUVY**

1. Predmetom plnenia tejto zmluvy, je stanovenie podmienok plnenia zákazky - Názov zákazky: Dojací robot - v súlade s Výzvou na predkladanie ponúk, súťažnými podkladmi a ponukou, vrátane ceny uvedenej v ponuke. Zhotoviteľ sa zaväzuje dodať objednávateľovi tovar a objednávateľ sa zaväzuje zaplatiť za tovar ponúknutú cenu a to podľa špecifikácie uvedenej v prílohe č.1 tejto zmluvy:

|  |  |  |  |  |  |
| --- | --- | --- | --- | --- | --- |
| **Por.č.** | **Názov položky** | **Typové označenie** | **Množstvo** | **jednotková cena** | **celková cena** |
| 1. | Dojací robot |  | 1 ks | EUR | EUR |
| 2. | Inštalačný materiál |  | 1 sada |  |  |
| 3. | Montáž technológie |  | 1 komplet |  |  |
|  |  CENA SPOLU |  |   | **Cena bez DPH:** | **EUR** |
|  |  |  |  | **DPH:** | EUR |
|  |   |  |   | **Cena s DPH:** | **EUR** |

**Čl. II.**

**PLATOBNÉ PODMIENKY**

1. Zhotoviteľ vystaví zálohovú faktúru do 14 dní po podpise zmluvy oboma zmluvnými stranami (a doručení písomnej objednávky) vo výške 30% z celkovej sumy za dodávku technológie podľa čl. I, por. č 1. (dojací robot) v sume ............... EUR + DPH, v zmysle platnej legislatívy. Splatnosť faktúry bude 14 dní od jej vystavenia.

2. Konečnú faktúru za dodávku technológie podľa čl. I, por. č. 1., vystaví zhotoviteľ po dodaní technológie na miesto inštalácie. Splatnosť faktúry bude 30 dní od dátumu vystavenia faktúry. Z tejto faktúry bude odpočítaná zálohová faktúra.

3. Faktúra za inštalačný materiál a montáž technológie podľa čl. I, por. č. 2 a 3, bude vystavená po inštalácii, prevádzkovej skúške a zaškolení obsluhy, o čom bude spísaný odovzdávajúci protokol podpísaný oboma zmluvnými stranami. Splatnosť faktúry bude 30 dní od dátumu vystavenia faktúry.

4. Ceny podľa článku I. sú konečné a zhotoviteľ prehlasuje, že zahŕňa všetky jeho náklady spojené s dodaním technológie a uvedením do riadnej prevádzky a zaškolením obsluhy.

**Čl. III.**

**DODACIA LEHOTA A MIESTO PLNENIA**

1. Termín dodávky:

|  |  |
| --- | --- |
| **Termín dodávky:** | Zhotoviteľ vykoná dodávku a montáž technológie podľa čl. I,. zmluvy v termíne do 4 mesiacov od uhradenia zálohovej faktúry objednávateľom.  |

1. Miestom plnenia - odovzdania predmetu tejto zmluvy je:

|  |  |
| --- | --- |
| **Miesto plnenia:** | Vasiľov, okres Námestovo |

2. Podmienkou vykonania montáže a uvedenia technológie podľa čl. I. do prevádzky bude

zabezpečenie stavebnej pripravenosti zo strany objednávateľa. Stavebná pripravenosť musí byť odsúhlasená zo strany zhotoviteľa najneskôr 2

týždne pred plánovaným termínom nástupu na montáž.

**Čl. IV.**

**CENA ZA ZHOTOVENIE DIELA**

1. Cenou podľa zmluvy o dielo sa rozumie cena za predmet zmluvy uvedená v čl. I tejto zmluvy.

2. Cena prepravy na miesto dodania je súčasťou ceny za predmet dodávky.

**Čl. V.**

 **NADOBUDNUTIE VLASTNÍCKEHO PRÁVA K TOVARU**

1. Zmluvné strany sa výslovne dohodli, v súlade s § 445 Obchod. zákonníka, že objednávateľ vlastnícke právo k predmetu tejto zmluvy nadobudne až úplným zaplatením zmluvnej ceny.
2. Objednávateľ až do zaplatenia zmluvnej ceny v plnej výške nie je oprávnený predmet plnenia tejto zmluvy dať do prenájmu, predať, alebo inakším spôsobom scudziť a/alebo zaťažiť.

**Čl. VI.**

**ŠKOLENIE OBSLUHY, ZODPOVEDNOSŤ ZA VADY TOVARU, SERVIS**

Zaškolenie obsluhy zabezpečí zhotoviteľ a náklady s tým spojené sú zahrnuté v cene za dodávku technológie.

2. Zhotoviteľ poskytuje záruku 24 mesiacov na dodanú technológiu podľa podľa čl. I., pričom plnenie plnej záruky je podmienené dodržaním podmienok obsiahnutých v servisnej zmluve. Servisná zmluva bude oboma zmluvnými stranami uzatvorená najneskôr 6 týždňov pred uvedením predmetnej technológie do prevádzky. Záruke nepodlieha rýchloopotrebovateľný materiál, akým sú napríklad gumené časti ako ceckové gumy, hadice a podobne.

3. Záruka neplatí, ak objednávateľ nedodrží postupy zaobchádzania s tovarom, ktoré určil výrobca, a ktoré mu boli písomne oznámené. Záruka sa nevzťahuje na vady a poškodenia, ktoré spôsobil objednávateľ úmyselne, resp. poukázateľne nesprávnou manipuláciou s predmetom zmluvy.

4. Zhotoviteľ sa zaväzuje nastúpiť na servisný úkon do 48 hodín od nahlásenia poruchy. Nahlásenie poruchy bude uskutočnené telefonicky a e-mailom na telefónne číslo a e-mailovú adresu, ktoré zhotoviteľ uvedie v odovzdávacom protokole. Za servisný úkon sa nepovažuje obhliadka chybného zariadenia.

5. Záručná doba neplynie po tú dobu, po ktorú objednávateľ nemôže užívať tovar pre jeho vady, za ktoré zodpovedá zhotoviteľ, t.j. odo dňa zistenia vady objednávateľom až po odstránenie vád.

**Čl. VII.**

**ODSTÚPENIE OD ZMLUVY**

1. Zhotoviteľ môže od tejto zmluvy odstúpiť, ak sa objednávateľ omešká s platením peňažných záväzkov viac ako o 6 dní po splatnosti a objednávateľ nezjedná nápravu ani v dodatočnej lehote určenej písomne zhotoviteľom.

2. Objednávateľ môže od tejto zmluvy odstúpiť, ak sa zhotoviteľ omešká s dodaním tovaru alebo jeho časti (vrátane uvedenia tovaru do prevádzky a zaškolenia) o viac ako 45 dní po dojednanej dobe v tejto zmluve.

3. Odstúpením od zmluvy, zmluva zaniká dňom keď bolo odstúpenie doručené objednávateľovi. Odstúpením od zmluvy zanikajú všetky práva a povinnosti strán vyplývajúce zo zmluvy.

4. Odstúpenie od zmluvy sa však nedotýka nároku zhotoviteľa na náhradu škody vzniknutej porušením zmluvnej povinnosti zo strany objednávateľa ani nároku zhotoviteľa na dohodnutú zmluvnú pokutu.

5. Objednávateľ sa zaväzuje po doručení odstúpenia od zmluvy zo strany zhotoviteľa tomuto vydať predmet zmluvy v lehote 5 dní odo dňa doručenia odstúpenia.

**Čl. VIII.**

**ZMLUVNÉ POKUTY**

Ak sa zhotoviteľ dostane do omeškania s dodaním tovaru alebo jeho časti (vrátane uvedenia tovaru do prevádzky alebo zaškolenia), môže si objednávateľ nárokovať zmluvnú pokutu vo výške 0,15% z celkovej zmluvnej ceny bez DPH, a to za každý deň omeškania.

Ak sa objednávateľ dostane do omeškania s úhradou faktúry je zhotoviteľ oprávnený uplatniť si zmluvnú pokutu vo výške 0,15% z neuhradenej finančnej čiastky bez DPH.

**Čl. IX.**

**SUBDODÁVATELIA A PRAVIDLÁ PRE ZMENU SUBDODÁVATEĽOV**

1. Zhotoviteľ sa zaväzuje uviesť údaje o všetkých známych subdodávateľoch v štruktúre podľa prílohy č. 2 zmluvy.

2. Zhotoviteľ je povinný oznámiť objednávateľovi bezodkladne akúkoľvek zmenu údajov o subdodávateľovi alebo subdodávateľoch uvedených v prílohe č. 2 zmluvy.

V prípade, že počas plnenia zmluvy dôjde k zmene subdodávateľa alebo subdodávateľov, zhotoviteľ musí objednávajúceho bezodkladne informovať písomne o predmetnej zmene a poskytnúť mu údaje o novom subdodávateľovi alebo nových subdodávateľoch. Príloha č. 2 zmluvy bude v tomto prípade upravená dodatkom k zmluve.

**Čl. X.**

 **ZÁVEREČNÉ USTANOVENIA**

1. Otázky a vzťahy, ktoré v tejto zmluve nie sú výslovne upravené, sa riadia príslušnými ustanoveniami Obchodného zákonníka.

2.Technická dokumentácia vzťahujúca sa k predmetu plnenia (Návod na obsluhu stroja, Záručný list, sprievodná dokumentácia a pod.) sa odovzdá objednávateľovi pri odovzdaní predmetu kúpy.

3. Zmluvné strany sa dohodli a súhlasia, že všetky spory, ktoré medzi nimi vzniknú z právnych vzťahov vzniknutých na základe tejto zmluvy alebo súvisiacich s touto zmluvou, vrátane sporov o platnosť, výklad a zánik tejto zmluvy budú riešiť predovšetkým dohodou. Miestne a vecne príslušným súdom bude v prípade súdneho sporu súd určený podľa právneho poriadku Slovenskej republiky.

4. V prípade „vis major – vyššia moc“, ktorá nastane po podpísaní tejto zmluvy (zmena zákonov, DPH, colných predpisov, omeškanie dodania technológie, atď.), je zhotoviteľ oprávnený posunúť termín dodania technológie a upraviť podmienky zhotovenia diela. Zhotoviteľ o týchto prípadných zmenách upovedomí objednávateľa do 14 dní od termínu, kedy sa zhotoviteľ dozvedel o prípadných zmenách, s čím objednávateľ súhlasí.

5. Zmeny a dodatky k tejto zmluve je možné riešiť len po obojstrannej dohode, a to formou písomných dodatkov.

6. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a zhotoviteľ je povinný poskytnúť súčinnosť v plnej miere.

7. Uvedenú povinnosť musia obsahovať aj zmluvy medzi zhotoviteľom a jeho subdodávateľmi.

8. Táto zmluva je platná a účinná dňom podpisu oboma zmluvnými stranami.

9. Táto zmluva bola vyhotovená v štyroch exemplároch, z ktorých dva dostane objednávateľ a dva zhotoviteľ.

10.Táto zmluva bola účastníkmi prečítaná a nakoľko vyjadruje ich slobodnú a vážnu vôľu, ktorá nebola a ani nie je obmedzená, rozhodli sa na znak súhlasu túto zmluvu vlastnoručne podpísať.

Prílohy:

Príloha č. 1 - Technická špecifikácia

Príloha č. 2 - Zoznam subdodávateľov

|  |  |
| --- | --- |
| **ZHOTOVITEĽ** | **OBJEDNÁVATEĽ** |
| V dňa:  | V dňa:  |
| *podpis a pečiatka* | *podpis a pečiatka* |
|  | Ján Vlžák, predseda predstavenstvaIng. Richard Vlžák, podpredseda predstavenstva00 |

Príloha č. 1 - Technická špecifikácia

Pri uzavretí zmluvy je potrebné vložiť tabuľku z Prílohy č. 1: SUMÁRNY LIST CENOVEJ PONUKY A TECHNICKÉ POŽIADAVKY z ponuky